หุ้นบวกได้ช่วงเช้า
ดัชนีเช้าวันนี้ปิดบวกได้ที่ 969.86จุด เพิ่มขึ้น 10.17 จุดหรือเพิ่มขึ้น 1.06% ตามดัชนีต่างประเทศ โดยหุ้นแกว่งระหว่าง964.97จุด-970.97 จุด ด้วยมูลค่าการซื้อขายเบาบางที่ 7,375.18 ล้านบาท เนื่องจากเป็นช่วงเทศกาลตรุษจีน
2 ก.พ. 2554

ดัชนีเช้าวันนี้ปิดบวกได้ที่ 969.86จุด เพิ่มขึ้น 10.17 จุดหรือเพิ่มขึ้น 1.06% ตามดัชนีต่างประเทศ โดยหุ้นแกว่งระหว่าง964.97จุด-970.97 จุด ด้วยมูลค่าการซื้อขายเบาบางที่ 7,375.18 ล้านบาท เนื่องจากเป็นช่วงเทศกาลตรุษจีน
ภาพดัชนี วันนี้นักวิเคราะห์บริษัทหลักทรัพย์กิมเอ็ง(ประเทศไทย)ประเมินว่า สามารถดีดตัวขึ้นยืนเหนือ 960 จุดได้ระหว่างชั่วโมงการซื้อขาย ตามการฟื้นตัวของ ดัชนีดาวน์โจนส์ คืนวานนี้ เพียงแต่อาจต้องระวังแรงขายทำกำไรในช่วงท้ายตลาด และกดดัน ดัชนี อีกครั้ง พร้อมกับมูลค่าการซื้อขายที่เบาบางต่อเนื่อง เพราะประเด็นคำตัดสินคดีนายวีระ สมความคิดและนางราตรี โดยไม่รอลงอาญาของศาลกัมพูชาวานนี้ อาจสร้างแรงกดดันทางการเมืองได้เช่นกัน แม้ว่าปัจจัยพื้นฐานของตลาดหุ้นไทยจะยังเป็นบวก เพราะหากประเมินจากตัวเลขเศรษฐกิจเดือนธ.ค. ขยายตัวอย่างแข็งแกร่ง และอัตราเงินเฟ้อเดือนม.ค.วานนี้ ยังอยู่ในกรอบที่ตลาดประเมินไว้ ประเด็นเงินเฟ้อสูงและจะนำไปสู่การขึ้นอัตราดอกเบี้ยนโยบายในสายตาของนักลงทุนต่างชาติ น่าจะผ่อนคลายลง เพียงแต่การลงทุน ณ ปัจจุบันขาดปัจจัยบวกใหม่เข้ามาหนุนการลงทุน
อีกทั้งวันนี้ตลาดหุ้นฮ่องกงทำการเพียงครึ่งวัน ย่อมทำให้เงินทุนต่างชาติวันนี้ และต่อเนื่องจนถึงสิ้นสัปดาห์น่าจะลดลงอย่างมีนัยยะสำคัญ ทั้งนี้นักลงทุนควรติดตามการเคลื่อนไหวราคาหุ้นบริษัทปตท.( PTT )เพราะเป็นหุ้นขนาดใหญ่ที่ราคาหุ้นยังไม่ปรับฐานลงมา แม้ว่า ดัชนี จะลดลงมาเกือบ 7% จากระดับปิดสูงสุด 1,050 จุดวันที่ 6 ม.ค.ที่ผ่านมากลยุทธ์การลงทุนวันนี้บล.แห่งนี้จึง เสนอให้ “ถือพอร์ต” และ “ขายทำกำไร”หุ้นบริษัทเอสโซ่(ประเทศไทย)( ESSO )/ PTT และบริษัทปตท.อะโรเมติกส์และการกลั่น(/ PTTAR)